Chan eil am fear seo coltach ri turas taighean-òsta àbhaisteach air an robh thu riamh, air sgàth ‘s gum bi e gad thoirt do dh’ iomadh taigh-òsta diofraichte is neònach nach eil cho follaiseach mun timcheall air a’ bhaile. Le neach–treòrachaidh càirdeil, daoine ùra ann ri choinneachadh agus deochan an-asgaidh anns a h-uile àite, chan eil e coltach gu bheil a’ chosgais de 10 iùro cho dona idir, fiù ’s do dh’oileanaich a tha a’ sireadh oidhche shaor. Thèid thu ann air an ‘U-ban’ (na trèanaichean) agus bidh thu a’ tadhal air a h-uile seòrsa bàr. B’ e am fear a b’ fheàrr leamsa Dr. Pong, am ‘Ping Pong Bar’ – àite le bùird ‘table tennis’ far am b’ fheudar dhuinn uile geama ‘ping pong’ a chluich mus d’ fhuair sinn deochan bhon bhàr.